Հաջորդը` Սուրբ Թարգմանչաց օրվա առիթով Մատենադարանի հայոց մեծերի արձանների «շուքին ներքո», ռուս ճանաչված բանաստեղծ Եվգենի Ռապապորտի հետ անցկացված այն գիշերաժամն էր, երբ մեր ջահել օրերի անզուգական ասմունքող Սուսաննա Գաբրիելյանը մեզ գերեց համաշխարհային սիրերգության գանձարանից Հովհաննեսի ընտրած փայլուն նմուշների երկլեզվյա ասմունքով: Եվ պատահական չէր, որ այդ մասին ռուս բանաստեղծը հիացմունքով պատմեց անգամ Հայոց հիրավի վեհափառ Հայրապետ Վազգեն Առաջինին, երբ հաջորդ օրը նա, քո և իմ ջանքերով, մեզ արժանացրեց իր ընդունելությանը...